de arteriis mammalium et avium. 



Arteriae penis. 



693 



enim a me descriptos, in septimo tantum arteria penis unius lateris 

 arteriam dorsalem fortiorem emisit, dum arteria penis lateris oppositi 

 imprimis corporibus cavernosis prospexit, in ceteris omnibus arteria 

 penis, quae arteriam dorsalem fortiorem emisit, maiori etiam corporum 

 cavernosorum penis parti prospexit, et in homine sexto, cuius arteria 

 penis sinistra corporibus cavernosis penis prospexit, cuius arteria dor- 

 salis tamen in latere dextro fortior apparuit, haec non solum ramo 

 arteriae penis dextrae, sed huius et rami arteriae penis sinistrae iun- 

 ctura formabatur. 



Arteria dorsalis in latere venae dorsalis decurrit, in parte ante- 

 riore penis ad latus descendit, et pone medietatem coronae glandis in 

 hanc penetrat. Arteria, modo magis a giande remota, modo glandi 

 propior, interdum proxime ei apposita descendit, coronam tamen, ut 

 Meckelius *) contendit, pone glandem non constituit. Interdum 

 arteria dorsalis, ad latus iam deflexa, post breviorem longioremve 

 decursum iterum adscendit, paululumque a iinea mediana dorsali 

 remota, in glandem penetrat, ut in latere dextro hominis primi et 

 quarti; interdum arteria paululum infra medietatem lateris coronae in 

 glandem intrat, ut in latere dextro hominis sexti, interdum magis adhuc 

 descendit, et prope frenulum praeputii in glandem penetrat, ut in latere 

 sinistro hominis noni, iam indicati, a me inquisiti. **) 



Arteriae glandis generatim sequente modo sese habent: 

 1) Arteriae glandis binae adsunt, aeque fortes, dextra et sinistra, 

 quarum quaeque parti dimidiae glandis sui lateris prospicit. Ita res 

 apparuit in homine decimo, a me inquisito, iam indicato. 



*j J. F. Meckel, Handbuch der menschlichen Anatomie. Halle und Berlin 1817. 8. 

 Band 3. 



**) In puero aliquot annorum, cuius arterias penis, materie rubra impletas, inquisivi, post- 

 quam commentationera meam iam conscripseram, arteria dorsalis dextra, quae in arte- 

 riam glandis unicam continuabatur, prope frenulum in glandem penetrabat. 



